Diari Oficial de la Generalitat Valenciana


Sumari del DOGV 9646, del 24-07-2023 (2023/7759)

RESOLUCIÓ de 5 de juliol de 2023, de la Conselleria d'Educació, Cultura i Esport, per la qual es concedeix la modificació de l'autorització al centre privat de Formació Professional Academia Latina de la localitat de Castelló de la Plana
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7759


Data del document
:   05-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport

RESOLUCIÓ de 5 de juliol de 2023, de la Conselleria d'Educació, Cultura i Esport, per la qual es concedeix la modificació de l'autorització al centre privat de Formació Professional Academia Latina de la localitat de Castelló de la Plana [2023/7759]  
Antecedents de fet  
Primer. La titularitat sol·licita la modificació de l'autorització del centre privat de Formació Professional Academia Latina de Castelló de la Plana, codi de centre 07758699, per ampliació de cicles formatius de Formació Professional.  
Segon. La Direcció General de Centres Docents emet informe favorable, el 12 de juny de 2023, sobre l'adequació de les instal·lacions proposades quant a espais educatius, conforme a la legislació aplicable.  
  
Tercer. En data 28 de juny de 2023, la Direcció Territorial competent d'aquesta Conselleria a Castelló comunica proposta favorable que inclou l'informe del seu Servei Territorial d'Infraestructures Educatives, respecte a les instal·lacions, i l'informe de la Inspecció Territorial d'Educació, respecte a les titulacions del professorat, de conformitat amb la legislació aplicable.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, d'aquesta Conselleria, es delega aquesta competència en la Secretaria Autonòmica d'Educació i Formació Professional.  
Segon. Vista la normativa aplicable als centres educatius privats i de conformitat amb aquesta.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
Codi: 80095431.  
Denominació genèrica del centre: centre privat de Formació Professional.  
Denominació específica del centre: Academia Latina.  
Titularitat: Academia Latina, SL.  
Domicili: c/ Herrero, núm. 23.  
Localitat: Castelló de la Plana.  
Província: Castelló.  
Modificació que s'autoritza:  
Canvi de torn del cicle formatiu de grau mitjà d'Activitats Comercials i autorització dels cicles formatius de grau superior d'Administració i Finances i de Comerç Internacional, de manera que el centre queda configurat, íntegrament, amb la següent composició:  
  
Formació Professional  
Cicles formatius de grau mitjà:  
Família: Administració i Gestió.  
Cicle de Gestió Administrativa, amb 4 unitats de 30 llocs escolars cadascuna (2 unitats en torn de matí i 2 en torn de vesprada).  
  
Família: Comerç i Màrqueting.  
Cicle d'Activitats Comercials, amb 2 unitats de 30 llocs escolars cadascuna (1 unitat en torn de matí i 1 en torn de vesprada).  
Cicles formatius de grau superior:  
Família: Administració i Gestió.  
Cicle d'Administració i Finances, amb 2 unitats de 20 llocs escolars cadascuna (una unitat en torn de matí i una unitat en torn de vesprada).  
  
Família: Comerç i Màrqueting.  
Cicle de Comerç Internacional, amb 2 unitats de 20 llocs escolars cadascuna (una unitat en torn de matí i una unitat en torn de vesprada).  
  
Família: Serveis Socioculturals i a la Comunitat  
Cicle d'Integració Social, amb 2 unitats de 20 llocs escolars cadascuna (una unitat en torn de matí i una unitat en torn de vesprada).  
  
  
Segon  
La present resolució tindrà els seus efectes acadèmics a l'inici del pròxim curs escolar 2023-2024.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 5 de juliol de 2023.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.